als_Latn dik_Latn sag_Latn
Thaçi, i cili njëherësh është edhe zëvendëskryeministër i Kosovës, i ka vlerësuar si të shkëlqyera marrëdhëniet mes dy shteteve, duke thënë se bashkëpunimi vetëm sa do të thellohet edhe më tutje.
Shefi i diplomacisë kosovare ka kërkuar më këtë rast vazhdimin e lobimit të shtetit turk, sidomos në shtetet islamike, për njohjen e pavarësisë së Kosovës, tashmë të njohur nga më shumë se gjysma e vendeve anëtare të Kombeve të Bashkuara.
Nga ana e tij, ministri i Jashtëm i Turqisë, ka thënë se shteti turk do të shtojë ndihmën në fushën e mbrojtjes, do të nxisë investitorë të rinj në Kosovë, si dhe do ta ndihmojë Kosovën për njohje ndërkombëtare.
Cavusoglu ka premtuar se Turqia do të vazhdojë mbështetjen për anëtarësimin e Republikës së Kosovës në organizata të rëndësishme si Këshilli i Evropës dhe Programin e NATO-s për Partneritet për Paqe.
als_Latn als_Latn als_Latn als_Latn